דף זה הוא טיוטה של Tshuva.
המכון למצוות התלויות בארץ הוקם בשנת ה'תשנ"ד ע"י הרב שניאור זלמן רווח ועמד בנשיאות הרב עובדיה יוסף, ובפיקוחו של הרב שלמה משה עמאר בזמן היותו הרב הראשי לישראל.
ייחודיותו של המכון הוא, בידע המקצועי וההלכתי הרב שהוא צבר מהפן הבוטני והאנטמולוגי, בהקשר של כשרות והלכה ובמיוחד בהיבטים אקטואליים.
3 בית מדרש ללימוד "זרעים"
"אגף ההוצאה לאור" של המכון עוסק בהפקת ספרים ופרסומים תורניים לציבור הרחב על ידי רבני המכון. עד כה יצאו לאור בהוצאת המכון עשרות ספרים ומאות מאמרים במגוון תחומים הקשורים למצוות התלויות בארץ. המכון מפיק פרסומים לציבור הרחב, בשפה קלה ובהירה, כגון לוח לפירות ערלה, לוח זמנים לשמיטה, מדריך שמיטה לצרכן, מדריך שמיטה לחקלאי, והפקת חוברות הדרכה בתחום תרומות ומעשרות.
למכון קרן מעשרות לשירות הציבור הרחב. הקרן מטפלת בהפרשת תרומות ומעשרות ומאפשרת לחברים בה לקיים את מצוות ההפרשה בהידור. בבית המעשר מנויים מספר אלפי בתי אב המסתייעים בנושא חילול מטבע בעת הפרשת תרומות ומעשרות ובחילול קדושת רבעי, נתינת מעשר עני באמצעות חוזי הלוואה והסכמים עם העניים. ונתינת מעשר ראשון ללוי באמצעות חוזי הלוואה והסכמים עם הלוי.
מטרת המחקר המוצהרת, היא לסייע בכל תחום לפתור את בעיות ההלכה ובשילוב של המחקר המעשי להביא פתרונות לפני הגורמים הרלוונטיים.
דוגמא לכך היא: מציאת כנה לעץ האגס ללא מגבלות ההלכה.
פתרונות יצירתיים עבור משתלות כדי לחסוך שנת ערלה לחקלאי. ובשנה זו שהיא שנת השמיטה, המכון הוא מסייע לחקלאים בהתאם למגבלות ההלכה שיוכלו לגדל ולהתפרנס גם בשנה זו, אם באמצעות גידול במצעים מנותקים, ואם ביישום הפתרון ההלכתי הוותיק של שיווק תוצרת שהיא "אוצר בית דין".
משתלות בפיקוח על ענייני ערלה.
מציאת כנות מותרות להרכבה בעצים להימנע מאיסור כלאים.
מחקר ארוך טווח לסיווג בוטני – הלכתי, לעצים סוב-טרופיים.
דגים ללא טפילים – בברכות הגידול בארץ ובחו"ל.
קמח מלא ללא חרקים - וללא צורך בניפוי.
לצדו של המכון פועל בית מדרש ללימוד הלכתי של מצוות התלויות בארץ, בית המדרש נועד ללימוד עיוני והעמקת הידע והעניין בציבור בתחומי המצוות התלויות בארץ. במסגרת בית המדרש נלמדו ונחקרו סוגיות הלכתיות שהניבו מאות מאמרים וכמה ספרים בתחום מצוות הארץ. חלק נוסף של בית המדרש הוא כולל האברכים שמיקומו בעיר "אלעד" – שם עוסקים אברכים בלימוד העיוני של מסכתות שונות בסדר זרעים.
אוחזר מתוך "https://he.wikipedia.org/w/index.php?title=משתמש:Tshuva/טיוטה_-_המכון_למצוות_התלויות_בארץ&oldid=18287234"